Na osnovu člana 66. stav 2. Zakona o organizaciji organa uprave u Federaciji BiH („Službene novine Federacije BiH“, broj:35/05) i člana 102., a u vezi sa članom 46. Zakona o zaštiti okoline („Službene novine Bosansko-podrinjskog kantona Goražde“, broj: 5/05, 11/10 i 8/11), Ministar za urbanizam, prostorno uređenje i zaštitu okoline Bosansko-podrinjskog kantona Goražde d o n o s i

**PRAVILNIK**

**O ROKOVIMA ZA PODNOŠENJE ZAHTJEVA ZA IZDAVANJE OKOLINSKE DOZVOLE ZA POGONE I POSTROJENJA KOJI IMAJU IZDATE DOZVOLE PRIJE STUPANJA NA SNAGU ZAKONA O ZAŠTITI OKOLINE**

Član 1.

(1) Ovim Pravilnikom se utvrđuju rokovi za podnošenje zahtjeva za izdavanje okolinske dozvole za pogone i postrojenja za koja su izdate okolinske dozvole prije stupanja na snagu Zakona o zaštiti okoliša Federacije Bosne i Hercegovine („Službene novine Federacije BiH“, broj: 33/03).

(2) Pod dozvolom iz stava 1. ovog člana u smislu člana 46. stav 1. Zakona o zaštiti okoline smatra se urbanistička saglasnost ili odobrenje za građenje.

Član 2.

Rokovi utvrđeni u ovom Pravilniku odnose se na pogone i postrojenja navedena u članovima 3. i 4. Pravilnika o pogonima i postrojenjima koji mogu biti izgrađeni i pušteni u rad samo ako imaju okolinsku dozvolu („Službene novine Bosansko-podrinjskog kantona Goražde“, broj: 1/05).

Član 3.

Operatori pogona i postrojenja iz člana 2. ovog Pravilnika dužni su podnijeti zahtjev za izdavanje okolinske dozvole najkasnije do 31.12.2011. godine.

Član 4.

Operatori pogona i postrojenja dužni su prije podnošenja zahtjeva za izdavanje okolinske dozvole da ispune uslove propisane u Pravilniku o uslovima za podnošenje zahtjeva za izdavanje okolinske dozvole za pogone i postrojenja za koja su izdate okolinske dozvole prije stupanja na snagu Zakona o zaštiti okoline.

Član 5.

Ovaj Pravilnik stupa na snagu danom donošenja, a naknadno će biti objavljen u „Službenim novinama Bosansko-podrinjskog kantona Goražde“.

**BOSANSKO-PODRINJSKI KANTON M I N I S T A R**

**GORAŽDE**

**Ministarstvo za urbanizam, prostorno** Božidar Semiz, dipl.ing.arh.

**uređenje i zaštitu okoline**

Broj: 09-23-520/11

Goražde, 23.11.2011. godine